Нохчийчохь т1етовжа бух Шемалан болуш бара. Х1инццалц лелийначу историно вайх дуккха а х1уманаш лачкъийнехь а, харцонаш лелочийн таро ца хилла дерриге а шира таьптарш къайладаха. Цундела вайна хаьа Шемална ша Нохчийчу а вале вайн къомах болу цхьаболу къонахий бевзаш хилла хилар. Масала, дагадоуьйтур вай 1831-чу шарахь имам Г1еза-Мохьмад Нохчийчу вар. Хьанна т1етевжина хир ву иза, я мила ву цу хенахь царна т1ех1отта а, таркхойн элех лата ваха а?Дера ву: Ташу-Хьаьжа (Дала къайле ц1инйойла цуьнан! ) , Шелахойн Т1елхаг, обарг Геха, Исмайлин Дуда, вуно къона волу Эвтархойн Ахьмад.